150 



Meget almindelig, ofte selskabelig, voxede Pancratium 

 maritimum, med ret store, brede, mørkegrønne, blaaduggede 

 Blade; den havde nu modne Kapsler. 



Halvbuskagtig med graalige Blade var Atriplex Halimus x ) 

 og det samme gjælder Gruciferen Malcolmia littorea var. 

 Broussonetii , hvis elliptiske, bugtet tandede Blade ligeledes 

 vare graalige af et tæt Dække af Stjernehaar. 



Hist og her fandtes Lydum sp. , en tornet Busk med 

 glatte, grønne, spatelformede Blade. 



Af urteagtige Planter fandtes foruden de ovennævnte 

 Silene nicæensis med friskgrønne Blade. Hele Planten er 

 beklædt med lange klæbrige Haar. Endvidere Medicago 

 striata, med nedliggende Grene; de smaa hjerteformede 

 Smaablade ere savtakkede og tiltrykt haarede. Endelig 

 fandtes Orlaya maritima med rosetstillede , kort og tæt 

 haarede Blade, samt Rosetter af en Boraginé og en Rumex. 



Et heftigt Tordenvejr var imidlertid brudt løs og vi 

 vendte derfor hurtigst mulig tilbage til „Fyen", hvor vi an- 

 kom fuldstændig gjennemblødte. 



Til Hr. Professor Lange, der beredvillig har bestemt de 

 hjembragte tørrede Planter, bringer jeg herved min bedste Tak. 



a ) cfr. Volkens: Die Flora der ægyptisch-arabischen Wüste, pag. 138, 

 tab. XI. 



